O lugar de Tierrantona, más gran y millor comunicau que Moriello de Monclús, va concentrar a capitalidat d'o municipio, anque o nombre o van conservar de formal como l'orichinal dica a fusión de municipios d'a redolada en a decada de 1960, en a que se formó o municipio a Fueva, que ye o que concabe totz os nuclios en l'actualidat. A tamas que en os rechistros oficials i constase como «Morillo de Monclús», en a redolada se gosaba conoixer a o termín municipal como «Tierrantona», por o papel principal de a dita población en o municipio.